open-index/open-wikipedia-markdown huggingface dataset:
כביש 423

**כביש 423** הוא כביש אורך אזורי באזור רחובות ונס ציונה. הכביש מחבר בין כביש 431 לכביש 40 וכן את כביש 4313. הכביש אינו רצוף, כאשר חלקו ברחובות (דרך מנחם בגין) אינו מחובר לחלקו כעוקף נס ציונה מזרח.

## היסטוריה
ב-26 באפריל 2018 אושר מקטע ב' של הפרויקט, הדבר גרר טענות מתושבי האזור בטענה שהכביש יהווה מטרד רעש עבורם. במהלך העבודות התנהל מאבק על המשך סלילת הכביש, אשר הסתיים בדחיית העתירה.

ב-30 ביוני 2020 נפתח הכביש עד הכיכר שמתחברת לדרך הנפת הדגל.

## תכנון
הפרויקט כולל קירות תומכים ואקוסטיים באורך מצטבר של כ-4 ק"מ למניעת מטרד הרעש, תחנת שאיבה בנפח 4,700 מ"ק וגשר מעל מסילת הרכבת הסמוכה.

## מחלפים וצמתים לאורך הכביש

## קישורים חיצוניים

* 
* 
* 

## הערות שוליים

קטגוריה:נס ציונה: תחבורה
קטגוריה:רחובות: תחבורה
423
מכתש ברנט

**מכתש ברנט** (באנגלית: **Brent crater**) הוא מכתש פגיעה בפרובינציית אונטריו, שבקנדה.

## אקלים
הטמפרטורה הממוצעת היא 2 מעלות צלזיוס. החודש הכי חם הוא יולי (17 מעלות צלזיוס). החודש הכי קר הוא ינואר ( מעלות צלזיוס). כמות המשקעים הממוצעת היא 1,113 מילימטרים בשנה. חודש אוקטובר הוא החודש שיש בו הכי הרבה גשם (145 מ"מ גשם), וחודש פברואר הוא החודש שיש בו הכי פחות גשם (56 מ"מ גשם).

## קישורים חיצוניים


* Aerial Exploration of the Brent Structure


## הערות שוליים

קטגוריה:מכתשי פגיעה על כדור הארץ
קטגוריה:אונטריו: גאוגרפיה
ביצות קולומביה

**ביצות קולומביה** (באנגלית: **Columbia Wetlands**) היא ביצה שנמצאת בפרובינציית קולומביה הבריטית, שבקנדה.

ביום איכות הסביבה העולמי 2005, הוגדרה ביצה זו, על פי אמנת רמסר, כבעלת חשיבות בינלאומית, והיא האתר ה-37 שהוגדר כך בקנדה. ביצה זו מתוחזקת על ידי *Columbia Wetlands Wildlife Management Area* ומנוהלת על ידי שירות חיות הבר הקנדי .

זוהי . היא משמשת כמוצא של הנהר קולומביה.

חלק משטח הביצות מוגנים על ידי השמורה האקולוגית של אגם קולומביה  בקצה הדרום-מזרח של האגם. פארק המחוז של אגם קולומביה  נמצא בקצה הצפון-מזרחי של האגם.

## קישורים חיצוניים

## הערות שוליים

קטגוריה:ביצות באמריקה הצפונית
קטגוריה:קולומביה הבריטית: גאוגרפיה
מכון המחקר המדעי המרכזי לאפידמיולוגיה

**מכון המחקר המדעי המרכזי לאפידמיולוגיה של השירות הפדרלי לפיקוח על הגנת זכויות הצרכן ורווחת האדם** (ברוסית: **Центральный научно-исследовательский институт эпидемиологии Роспотребнадзора**, בראשי תיבות: **ЦНИИЭ**) מבצע תיאום ובחינה של פרויקטים מחקריים ברוסיה על בעיות אפידמיולוגיות ופתולוגיה זיהומית. זהו המוסד הראשי של המועצה המדעית לאפידמיולוגיה, מחלות זיהומיות וטפיליות, שנוצר על ידי צו משותף של משרד הבריאות והאקדמיה הרוסית למדעי הרפואה.

על בסיס מכון המחקר המרכזי לאפידמיולוגיה ישנם 8 מרכזי עזר ברוסיה למעקב אחר זיהומים בעלי משמעות חברתית ו-11 מעבדות מחקר.

## היסטוריה
* 1963 - בהחלטה של מועצת השרים של ברית המועצות מיום 12 ביוני 1963  על בסיס התחנה המרכזית לתצפית נגד מגפה והמחלקות המקבילות במכון המחקר לחיסונים במוסקבה, הוקם מכון המחקר המרכזי לאפידמיולוגיה של משרד הבריאות של ברית המועצות  .
* 1967 - בהוראת שר הבריאות של ברית המועצות, ארגן המכון מחלקה קלינית לפתולוגיה זיהומית; בשנת 1976 הוקמה על בסיסה מחלקה קלינית לילדים לפתולוגיה זיהומית.
* 1971 - 1999 מבנה מכון המחקר המרכזי לאפידמיולוגיה כלל את סניף אסטרחן, ואז הפך למכון המחקר לפתולוגיה זיהומית אזורית של האקדמיה לרפואה באסטרחן .
* בשנת 1987, בצו של שר הבריאות של ברית המועצות על בסיס המכון הוקמה מעבדת מחקר מיוחדת לאפידמיולוגיה ומניעת איידס
* בשנת 1989 הפך למרכז האיגוד למניעה ובקרה של איידס.
* בשנת 2000 הוקם המרכז המדעי והמתודולוגי הפדרלי של משרד הבריאות הרוסי למניעה ובקרה של איידס.
* בשנת 1992 נפתחה המעבדה לאבחון מולקולרי של מחלות זיהומיות בבני אדם ובעלי חיים, שפעילותה הניחה את הבסיס להתפתחות האבחון המולקולרי ברוסיה.
* בשנים 1992 - 2002, אנשי המעבדה פיתחו באופן פעיל שיטות וטכנולוגיות למחקר ביולוגי מולקולרי באבחון מחלות זיהומיות בעלות משמעות חברתית.
* בשנת 2012 צו של השירות הפדרלי לפיקוח בתחום הגנת זכויות הצרכן (רוספוטרבנדזור) את המרכז המדעי והמתודולוגי לחיסונים שקיבל את שמו הנוכחי.
## קישורים חיצוניים
*  
* המרכז לאבחון מולקולרי
## הערות שוליים

קטגוריה:אפידמיולוגיה
קטגוריה:מכוני מחקר רפואי
קטגוריה:מכוני מחקר רוסיים
קטגוריה:רוסיה: בריאות ורפואה
ריביירה מאיה

[שמאל|ממוזער|[טולום, ריביירה מאיה, מקסיקו]]
**ריביירה מאיה** (ספרדית: Riviera Maya) היא מחוז תיירות ונופש דרומית לקנקון, שבמקסיקו. היא נמצאת על כביש החוף הפדרלי 307, לאורך קו החוף הקריבי של מדינת קוינטאנה רו, הממוקם בחלק המזרחי של חצי האי יוקטן. מבחינה היסטורית, מחוז זה התחיל בעיר פלאיה דל כרמן והסתיים בכפר טולום, אם כי העיירות פוארטו מורלוס, שממוקמת צפונית לפלאיה דל כרמן, כמו גם העיירה פליפה קארילו פוארטו, שנמצאת  מדרום לטולום, מקודמים שניהם כחלק ממסדרון התיירים של ריביירה מאיה.

במקור נקראה הריביירה מאיה "**מסדרון קנקון-טולום**", אך בשנת 1999, שמה שונה לריביירה מאיה, על ידי מיגל רמון מרטין אזואטה, שבאותה תקופה היה ראש העירייה של סולידרידד, קוינטאנה רו. הריביירה מאיה כוללת את עיריות סולידרידד בצפון וטולום בדרום, ומשתרעת על  לכיוון פנים הארץ, עד לגבול עם מדינת יוקטן.

## תיירות
ריביירה מאיה מפורסמת בזכות אתרי הנופש שלה, הפועלים בשיטת ״הכול כלול״ בהיקף נרחב, ובזכות בסיס תיירותי היסטורי של מלונות בוטיק קטנים יותר, כמו גם המסעדות הרבות שקיימות לאורך כביש פדרלי מס׳ 307 (״״) ובחופי הים או בסמוך להם.

תוכניות פיתוח ממשלתיות כוללות הקמת מספר ערים בינוניות של כ-200,000 תושבים בתוך ריביירה מאיה, עם תכנון ראשוני לעוד 20 שנה. אזורי יעד העיור כוללים את הערים והכפרים של: פוארטו מורלוס, פורטו Aventuras, אקומל, Chemuyil, וטולום.

אטרקציה מרכזית ברחבי ריביירה מאיה הן פעילויות ימיות בחוף ובשוניות שבמי החוף ובמערכת שוניות המחסום בבליז, המתחילה בסמוך לקנקון וממשיכה לאורך אורכה של הריביירה מאיה ממשיכה דרומה עד גואטמלה. מערכת שונית המחסום הזו היא השנייה הארוכה בעולם.

הפעילויות באזור כוללות אופנוע ים, שנורקלינג, צלילה, שחייה סנוטות, שחייה עם דולפינים, גלישה זוויתית, רכיבה על סוסים, שיט וסיורי ג'ונגל מודרכים. ארכאולוגיה היא גם אטרקציה תיירותית גדולה באזור, כולל האתרים הארכאולוגיים הפופולריים המופעלים על ידי Instituto Nacional de Archaeological כמו טולום שבחוף, וצ'יצ'ן איצה וקובה שנמצאים במרחק קצר. האתרים Xcaret ו-Xel-Ha כוללים גם כמה חורבות ארכאולוגיות קטנות יותר כחלק מהאטרקציות שלהם, אך פארקי שעשועים מים טבעיים אלה המופעלים על ידי עסקים פרטים מושכים תיירים, בגלל המגוון והמגוון של הפעילויות הניתנות, כמו שחייה עם דולפינים.

## אקלים
הטמפרטורה השנתית הממוצעת היא 24–25 מעלות צלזיוס. האקלים מאופיין על ידי עונה גשומה ממאי עד נובמבר, ובתוך העונה היבשה יש תקופה בה נצפות רוחות צפוניות, הנקראת אל נורטה, המופיעות לרוב בחודשים ינואר ופברואר.

## גאוגרפיה
שמאל|ממוזער| פונטה מרומה, ריביירה מאיה, מקסיקו
הריביירה מאיה נמצאת כולה במדינת קוינטאנה רו בחצי האי יוקטן במקסיקו. השטח שטוח ומכוסה בג'ונגל טרופי נמוך. ממוצע הגשמים השנתי הוא 1.5 מ' לשנה והחלחול היעיל מביא להיעדר מוחלט של נהרות על פני שטח. כמקובל בתצורת קרסט, רשתות של נהרות תת-קרקעיים נוצרו, ואלה נחקרו ומופו על ידי חוקרי מערות דרך בולענים שהתמוטטו, שנקראים סנוטות.

קו החוף בקריביים הוא סדרה של חופי חול לבן בצורת סהר שנקטעים כל 1 - 10 ק"מ על ידי כיפות סלעים ושקעים, הנקראים קלטות, דרכם זורמים מי תהום למי החוף. חלקים גדולים מביצות המנגרובים הנרחבים שנמצאים מאחורי החופים כלולים באזורים המתוכננים לפיתוח תיירות.

## תחבורה
מרבית התיירים לריביירה מאיה מגיעים דרך נמל התעופה הבינלאומי קנקון, בערך  צפונית לפלאיה דל כרמן.

## קישורים חיצוניים

* 

## הערות שוליים

קטגוריה:מקסיקו: ערי חוף
פיקו דה אוריסבה

**פיקו דה אוריסבה** (בספרדית: **Pico de Orizaba**), הידוע גם בשם **סיטלאלטפטל** (בספרדית: **Citlaltépetl**), הוא ההר הגבוה ביותר במקסיקו.

## אקלים
הטמפרטורה הממוצעת היא 13 מעלות צלזיוס. החודש הכי חם הוא אפריל (18 מעלות צלזיוס). החודש הכי קר הוא יולי (10 מעלות צלזיוס). כמות המשקעים הממוצעת היא 1,635 מילימטרים בשנה. חודש יולי הוא החודש שיש בו הכי הרבה גשם (332 מ"מ גשם), וחודש דצמבר הוא החודש שיש בו הכי פחות גשם (22 מ"מ גשם).

## קישורים חיצוניים

* 

## הערות שוליים

קטגוריה:מקסיקו: הרים
קטגוריה:מקסיקו: הרי געש
פוקושי מאסאיצ'י

**פוקושי מאסאיצ'י** (ביפנית: **福士 政一**; 30 בינואר 1878 – 3 ביוני 1956) היה רופא, פתולוג ופרופסור אמריטוס יפני שהיה יו"ר האגודה היפנית לפתולוגיה. הוא היה בעל אוסף הקעקועים היחיד הידוע שנלקח מהמתים, וידוע בכינויו "ד"ר קעקוע (刺青博士)".

## ביוגרפיה
מאסאיצ'י נולד בשנת 1878 במחוז ימאגוצ'י. הוא למד בבית הספר לרפואה באוניברסיטת טוקיו, ולאחר מכן עבר ללמוד בגרמניה. בשנת 1914 הפך לפרופסור ומרצה באוניברסיטת קנאזווה ובבית הספר לרפואה של ניפון. בהמשך מונה ליו"ר האגודה היפנית לפתולוגיה.

מחקרו המרכזי היה על כך שעגבת גורמת לדלקת באבי העורקים ולמחלות בבלוטת התריס.

בשנת 1907 החל לנהל מחקר על העור האנושי, לאחר שראה שהדיו של הקעקוע מונע את נגעי העור שנגרמים עקב העגבת, ובמהלכו פגש בהרבה אנשים בעלי קעקועים. בשנת 1926 החל לנהל נתיחות לאחר המוות, במהלכן הסיר את העור מהגופה ושימר אותו. עד לשנת 1945 צבר כ-2,000 עורות משומרים וכ-3,000 תמונות נוספות.

את העורות שבהם השתמש לתערוכות ולהצגה לאנשים שונים בתחילת שנות ה-40 של המאה ה-20 שמר מאסאיצ'י במקלט המוגן מהתקפות אוויריות. העורות ששמר במרתף היו היחידים מהאוסף שלו ששרדו את ההפצצות של בעלות הברית במהלך המערכה באסיה ובאוקיינוס השקט במלחמת העולם השנייה.

## לקריאה נוספת

* 
* 
* 
* 


## קישורים חיצוניים
* 

## הערות שוליים

קטגוריה:רופאים יפנים
קטגוריה:פתולוגים
קטגוריה:יפנים שנולדו ב-1878
קטגוריה:יפנים שנפטרו ב-1956
איי. אף. אל. ביסטון

**אלפרד פליקס לנדון ביסטון** (באנגלית: **Alfred Felix Landon Beeston**; 23 בפברואר 1911 – 29 בספטמבר 1995) היה מזרחן אנגלי, שעסק בעיקר בשפה ובספרות הערבית, בכתובות תימניות קדומות, ובתולדות חצי האי ערב בתקופה הקדם-אסלאמית.

## ביוגרפיה
ביסטון נולד בברנס  שבדרום-מערב לונדון. הוא התחנך בבית הספר וסטמינסטר  היוקרתי, וקיבל בו את המלגה המלכותית King's Scholar. בגיל 14 הוא החל להתעניין בכתובות דרום-ערביות במוזיאון הבריטי, וניסה לפענח אותן באמצעות מילונים וספרים שרכש. בשנת 1929 החל ללמוד בקולג' כרייסט צ'רץ' היוקרתי של אוניברסיטת אוקספורד, והיה נחוש בדעתו להיות ספרן בלימודי מזרח; בשנת 1933 קיבל תואר ראשון בערבית ופרסית. בשנת 1935, במהלך כתיבת הדוקטורט בהנחיית דייוויד סמואל מרגליות  בנושא כתובות סבאיות, החל לעבוד בספרייה הבודליינית. הוא סיים את התזה בשנת 1937.

הוא שירת בחיל המודיעין הבריטי  בין נובמבר 1940 לאפריל 1946, והוצב בפלשתינה (א"י). לאחר שובו לספרייה הבודליינית, היה לספרן זוטר ולשומר כתבי-יד וספרים מן המזרח. בשנת 1957 נבחר לפרופסור לערבית על שם לאודיאן באוניברסיטת אוקספורד, והרצה באוניברסיטה עד פרישתו בשנת 1979.

ביסטון נודע בתור פילולוג שמי בזכות מחקריו על דרום ערב, ובמיוחד בשל ספריו *A Descriptive Grammar of Epigraphic South Arabian* (משנת 1962) ו-*A Sabaic Grammar* (1980). הוא תרם גם לחקר ההיסטוריה של דרום ערב העתיקה. חיבר קטלוג כתבי היד הפרסיים, הטורקיים, ההינדוסטאניים ובשפת הפשטו בספרייה הבודליינית. עסק גם בשפה הערבית, בין היתר בספרים *The Arabic Language Today* (1970) ו-*Written Arabic: An Approach to Basic Structures* (1968), והוציא מהדורות ותרגומים של טקסטים קלאסיים הכוללים את פירושו של עבדאללה אבן עומר אל-ביידאווי  לסורה 12 מהקוראן (1963) ואת *The Singing Girls of al-Jahiz* (1980). מלבד שפות שמיות, הידע שלו בשפות נע בין ולשית והונגרית לסינית.

בשנת 1965 הוא נבחר לחבר באקדמיה הבריטית.

## מכתביו
בנוסף לעשרות מאמרים, ביסטון כתב את הספרים הבאים:
* *Sabaean Inscriptions*, Oxford, 1937.
* *Catalogue of the Persian, Turkish, Hindustani and Pushtu Manuscripts in the Bodleian Library. Part III. Additional Persian Manuscripts*, Oxford University Press, 1955.
* *A Descriptive Grammar of Epigraphic South Arabian*, London: Luzac, 1962.
* *Written Arabic, an Approach to the Basic Structures*, Cambridge University Press, 1968.
* *The Arabic Language Today*, Coll. Modern Languages, London: Hutchinson, 1970.
* *The Epistle on Singing-Girls of Jahiú*, Warminster: Aris and Phillips, 1980.
* *Sabaic Dictionary* (אנגלית-צרפתית-ערבית), University of Sanaa, YAR, Louvain-la-Neuve (Editions Peeters) et Beyrouth (Librairie du Liban), שיתוף פעולה עם מוחמד אל-ע'ול, ולטר ו. מילר  וז'אק ריקמאנס. 1982.
* مختارات من النقوش اليمانية القديمة. תוניסיה. المنظمة العربية للتربية والثقافة والعلوم שיתוף פעולה עם מוחמד עבד אל-קאדר באפקיה, כריסטיאן רובן ומחומד אל-ע'ול.

## קישורים חיצוניים
* The Making of an Orientalist (חיבור אוטוביוגרפי)
* ביוגרפיה ותצלומים באתר הסמינר הערבי
* הספד באתר החברה התימנית הבריטית
* אוטוביוגרפיה, Chroniques Yéménites 
* 

קטגוריה:בוגרי כרייסט צ'רץ' (אוקספורד)
קטגוריה:מזרחנים בריטים
קטגוריה:סגל אוניברסיטת אוקספורד
קטגוריה:ספרנים ומידענים בריטים
קטגוריה:בריטים שנולדו ב-1911
קטגוריה:בריטים שנפטרו ב-1995
You Make It Feel Like Christmas

***You Make It Feel Like Christmas*** (בעברית: **אתה גורם לזה להרגיש כמו חג מולד**) הוא אלבום חג המולד הראשון של הזמרת גוון סטפאני ואלבומה הרביעי, אשר יצא ב-6 באוקטובר 2017 על ידי אינטרסקופ רקורדס. את האלבום הפיקו בוסבי ואירק ולנטיין ביחד עם סטפאני עצמה ששימשה כמפיקה בפועל.

האלבום הגיע למקום הראשון במצעד אלבומי החג.

## רקע
האלבום מכיל 6 גרסאות כיסוי לשירי חג מולד ידועים ו-6 שירים מקוריים אשר נכתבו על ידי סטפני עצמה, בוסבי וג'סטין טרנר. סטפני אמרה כי הרעיון שלה ליצירת האלבום צץ במהלך טיול באוקלהומה עם בן זוגה בלייק שלטון. בעקבות כך היא החלה לכתוב שירים לאלבום.

היא החלה להקליט את האלבום באוגוסט כאשר במהלך ההקלטות הודלפו מספר שירים מה שגרם לסטפני בסופו של דבר לאשר את יציאת האלבום בספטמבר. השירי המקוריים של האלבום נכתבו בהשראת מערכת היחסים שלה עם שלטון.

## סינגלים
מתוך האלבום יצאו 3 סינגלים כאשר הסינגל הראשון היה השיר: "You Make It Feel Like Christmas" בשיתוף עם שלטון. השיר אמנם לא זכה להצלחה אך בחלק מהמדינות זה היה שיר הסולו הראשון שלה שהופיע במצעדים של מדינות אלו מזה שנים. לשיר יצא קליפ מאוחר יותר ב-2018.

הסינגל השני מהאלבום היה השיר "Santa Baby" אך הוא יצא באיטליה בלבד בעוד בשאר העולם הוא יצא לאור כסינגל שיווקי ביחד עם השיר "Christmas Eve". השיר "Secret Santa" יצא כסינגל השלישי מהאלבום אך הוא יצא בחג המולד של 2018. על מנת לדם את האלבום הופיעה סטאפני בתוכניות טלוויזיה שונות כמו תוכניות האירוח של ג'ימי פאלון ואלן דג'נרס ובתוכנית "Today". בנוסף היא צילמה ספיישל טלוויזיוני בשם "Gwen Stefani's You Make It Feel Like Christmas" אשר שודר על ידי רשת NBC.

שנה לאחר יציאת האלבום יצאה לו מהדורה חדשה עם שני שירים חדשים ו-3 גרסאות כיסוי חדשות.

## ביקורות והצלחה
האלבום קיבל ברובו ביקורות חיוביות ממבקרי המוזיקה אשר שיבחו את היכולת של סטפאני לשלב מוזיקת חג מולד קלאסית עם מוזיקת חג מודרנית. עם זאת חלק מהמבקרים לא אהבו את השירים המקוריים בטענה שהם לא מספיק חגיגיים לאווירת חג.

מבחינה מסחרית, האלבום לא הצליח לשחזר את הצלחת שלושת האלבומים הקודמים כאשר הגיע למקום ה-16 בלבד בארצות הברית ופתח עם 10,000 עותקים בשבוע הבכורה שלו ואף לא זכה להצלחה גם במדינות אחרות בעולם. אם כי כל שירי האלבום (כולל מהדורות מורחבות) הצליחו להיכנס למצעד השירים הדיגיטלי של ארצות הברית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי חג המולד מ-2017
קטגוריה:אלבומי גוון סטפאני
קטגוריה:אלבומים באנגלית
קטגוריה:אלבומי חברת אינטרסקופ רקורדס
סיודאד דה לה פאס

**סיודאד דה לה פאס** (בספרדית: **Ciudad de La Paz**, מילולית: "עיר השלום"), לשעבר **אויאלה** (בספרדית: **Oyala**), היא בירת גינאה המשוונית, וכן בירת הפרובינציה ג'יבלו . העיר החליפה את מלאבו כבירת גינאה המשוונית ב-3 בינואר 2026.

## גאוגרפיה
סיודאד דה לה פאס נמצאת ליד נהר בניטו . בנוסף, היא נמצאת כ-323 ק"מ ממלאבו, שאינה נמצאת על החלק היבשתי של אפריקה אלא על האי ביוקו.

## קישורים חיצוניים

## הערות שוליים

קטגוריה:גינאה המשוונית: ערים
קטגוריה:אפריקה: ערי בירה
קטגוריה:אפריקה: ערים מתוכננות
קטגוריה:יישובים עתידיים
קטגוריה:יישובים שהוקמו במאה ה-21
קטגוריה:יישובים שהוקמו ב-2021
מגפת הקורונה בסודאן

ערך זה מתעד את ההשפעות של מגפת הקורונה בסודאן, וייתכן שלא יכלול את כל התגובות והמדדים העיקריים העכשוויים.

## ציר זמן
ב-13 במרץ 2020 דיווחה סודאן על מקרה המוות הראשון בשטחה. המוות אירע יום קודם לכן, והאדם שמת נדבק במחלה לאחר שביקר באיחוד האמירויות הערביות בשבוע הראשון של מרץ. סודאן הפסיקה לאשר כניסה לתיירים משמונה מדינות, בהן שכנתה מצרים ואיטליה, מחשש להדבקה המונית.

ב-5 במאי 2023 הודיע ארגון הבריאות העולמי כי מגפת הקורונה כבר אינה מצב חירום עולמי, בשל ירידת שיעור התמותה העולמי מהמחלה לכ-3,500 בני אדם בשבוע בחודש הקודם. נכון לספטמבר 2023 מתו בסודאן כ-5,000 איש מקורונה.

## קישורים חיצוניים

## הערות שוליים

סודאן
קטגוריה:סודאן: היסטוריה
סודאן
בית סימה (ולדיווסטוק)

ממוזער|שבר חזית בית הכנסת לפני השיקום
**בית הכנסת בית סימה** (ברוסית: **Владивостокская синагога**) הוא מרכז החיים הדתיים של הקהילה היהודית בוולדיווסטוק. זהו בית הכנסת היחיד בפרימוריה והעתיק מבין הקיימים במזרח הרחוק של רוסיה.

המבנה ממוקם במרכז ההיסטורי של ולדיווסטוק, ברחוב החייל קומארוב. במשך יותר מ-70 שנה היה בניין בית הכנסת בבעלות המדינה. עם החזרת הבניין לקהילה היהודית בשנת 2005, שוב התחדש השירות בבית הכנסת, לאחר התיקון והשיפוץ נקרא בית הכנסת "בית סימה".

## היסטוריה
לפני מהפכת פברואר של 1917 יהודים ברוסיה שמחוץ לתחום המושב הייתה הזכות לקיים חדר תפילה פרטי יחיד מושכר, ללא זכות בעלות. הקהילה היהודית בוולדיווסטוק, שמנתה כ-160 גברים בשנת 1911, שכרה חדר תפילה בבית מספר 19 ברחוב קומרובסקאיה (כיום רחוב החייל קומוארוב 5).

לאונטי (לייבה) סמיונוביץ' (שימנוביץ') סקידלסקי (1845–1916), סוחר הגילדה הראשונה, אזרח כבוד של ולדיווסטוק, השתתף במימון החברה לחקר מחוז אמור והמוזיאון שלה. הוא היה אחד התעשיינים הגדולים. הוא הציע, בנה ותרם לקהילה היהודית בית כנסת.

ב-5 באוקטובר 1916, שלושה ימים לפני מותו של סקידלסקי, התקיימה הנחת אבן הפינה ל"בתי הכנסת של הקהילה היהודית בוולדיווסטוק" ליד חדר התפילה הקודם. הבנייה בוצעה בתרומות פרטיות, התרומה הגדולה ביותר הועברה על ידי סקידלסקי. במקרים כאלה, יהודים ברוסיה הסכימו לעיתים קרובות לראשונה על הקמת "אחוזה אישית" ואז היו מבקשים אישור להתאים לכאורה את האחוזה המוגמרת לבית תפילה. בשנת 1917 הדת היהודית אושרה בחוק ובית הכנסת שנבנה הפך רשמית לרכוש הקהילה.

בסוף 1932 נסגר בית הכנסת על ידי הרשויות הסובייטיות, הקהילה היהודית בוטלה ונאסר על קיומה. מאז שנת 1933, מועדון מפעל הקונדיטוריה של ולדיווסטוק היה ממוקם בבניין בית הכנסת (כיום מפעל זה ממוקם בבית מספר 5 ברחוב שבצ'נקו) ופעל כאן עד ראשית שנות התשעים. תחילה הוא הוחלף בחנות של אותו מפעל והבניין שופץ שוב ושוב, נערכו בו הרחבות חדשות, כאשר רק החזיתות הדרומיות והמערביות שרדו את השיפוצים. בשנת 1996 ממשלת המחוז הכריזה על המבנה כאנדרטה אדריכלית בעלת משמעות אזורית ונאסר לפגוע בו.

ב-8 בספטמבר 2004 מסר מושל פרימוריה, סרגיי דארקין לרב הראשי של רוסיה ברל לזר, המייצג את איגוד הקהילות היהודיות ברוסיה (FEOR), מסמכים לזכות השימוש בבניין ללא הגבלת זמן ובחינם. FEOR, בתורו, העביר את הבניין לשימוש בלתי מוגדר וחופשי לידי הקהילה הדתית והתרבותית היהודית המקומית (מרכז ERCO). החזרת הבניין בפועל התרחשה בתחילת 2005.

בפברואר 2013 הכריז רבה של פרימוריה ו-ולדיווסטוק שמעון וראקין על תוכניות לשחזור ושיפוץ בית הכנסת. בקהילה היהודית של ולדיווסטוק, שמנתה כעת כ-300 חברים בשנת 2013, אמורים היו אנשי עסקים גדולים ממוסקבה לעזור במימון העבודות.

בסתיו 2013 החלו עבודות תיקון ושיקום בית הכנסת. השיקום בפועל יצא לדרך ביוני 2014. הספונסר הראשי לשיקום בית הכנסת היה הבנקאי הרוסי ולדימיר קוגן, ראש מועצת הנאמנים של הקהילה היהודית של ולדיווסטוק.

טקס הפתיחה של בית הכנסת המחודש נערך ב-18 בדצמבר 2015. בית הכנסת החל להיקרא "בית סימה" - לכבודה של סרפים "סימה" קוגן, אמו של ולדימיר קוגן.

## קישורים חיצוניים

* 

* בית סימה בשירות Yandex.Panorama 
* בית סימה ב-Google Street View 
* http://evrofilm.com/sladkaya-sinagoga-vladivostok-foto.html

קטגוריה:רוסיה: בתי כנסת
קטגוריה:ולדיווסטוק
טירת ריבו

**טירת ריבו** (בצרפתית: **Château du Rivau**) היא טירה בסגנון הרנסאנס בעמק הלואר בצרפת. הטירה ממוקמת בקרבת טירת שינון בשטח אנדר ולואר.

## היסטוריה
הטירה הורחבה באופן משמעותי בשנת 1445. היא הייתה בבעלות משפחת דה בובו, מייסדי הטירה, עד לסוף המאה ה-17. לאחר מכן הוא היא הייתה תחת בעלויות שונות ושימשה בין היתר כחווה. הצייר פייר ברנו התגורר בטירה בשנים 1960–1992. בשנת 1991 השטח נרכש על ידי משפחת לניה. הם פעלו לשיפוץ המבנה ושטחים נלווים ובשנת 2000 היא נפתחה לציבור.

## גני הטירה
הטירה ידועה בגניה הציוריים שהוקמו סביבה, 12 במספר, בנושאי שונים. בתוך הגנים משולבים יצירות של אמנים שונים לרבות פיליפ ראמט. גן הוורדים כולל אוסף של 450 זנים של ורדים. בין מבני שרות ממוקם גן ירקות שבו גדלים ירקות בממדים גדולים. גן מיוחד מוקדש לספר אליסה בארץ הפלאות וניתן לראות בו פסלים של דמויות מהספר. כמו כן בתוך הטירה עצמה מצוי מוזיאון.

## גלריה

File:Laby Alice au Pays du Rivau.jpg|
File:Potager de Gargantua, Rivau*.jpg|
File:Pot rouge de Jean Pierre Raynaud.jpg


## קישורים חיצוניים

* 

קטגוריה:ארמונות עמק הלואר
Bang My Head

**Bang My Head** (בעברית: **דפוק את ראשי**) הוא שיר של הדי ג'יי הצרפתי ומפיק המוזיקה דייוויד גטה, בשיתוף פעולה עם הזמרת האוסטרלית סיה והראפר האמריקני פטי ואפ. הוא יצא כסינגל השני מההוצאה המחודשת של אלבום האולפן השישי של גואטה, *listen*. השיר הוא הסינגל השביעי של האלבום בסך הכל. הסינגל יצא להורדה אלקטרונית ב-20 באוקטובר 2015. גרסת האלבום המקורית של השיר כללה רק את שירה של סיה, אך לאחר עיבוד מחדש הבית השני הוחלף לשירה של פטי וופ לקראת יציאת הסינגל שעובד מחדש.

## הרכב השיר
מבחינה מוזיקלית השיר כתוב במפתח של A minor . גרסת האלבום של השיר עוקבת אחר התקדמות האקורדים של Am – G – F ובעלת קצב של 124 פעימות לדקה. עם זאת, לגרסת הסינגל של השיר המשלבת את הראפר האמריקני פטי וופ יש קצב של 108 פעימות לדקה. שירה של סיה משתרע על שתי אוקטבות, מ- G 3 ל- G 5 .

## וידאו קליפ
הווידאו קליפ יצא ב-6 בנובמבר 2015. בסרטון נראה שגואטה מפסיד במשחק פוקר ואישה (אותה שיחקה הדוגמנית ההונגרית גבריאלה קותי) נכנסת כדי לזכות בכל זה למענו במירוץ סוסים טכניקולור. סיה טי וופ אינם מופיעים בקליפ.

את הקליפ ביימה האנה לוקס דייוויס, והוא צבר למעלה מ-20 מיליון צפיות באתר יוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שהופקו על ידי דייוויד גטה
קטגוריה:וידאו קליפים שבוימו על ידי האנה לוקס דייוויס
קטגוריה:שירי יהלום בצרפת
יש לי גלידה

"**יש לי גלידה**" הוא שיר ילדים עברי קצר ממקור רוסי. זהו שיר עממי ידוע, בעל גרסאות מילים שונות, אך כותבו המקורי אינו ידוע.

לחן השיר מקורו בסרט המדבר הרוסי הראשון, "הדרך לחיים"  משנת 1931.

## הקלטות השיר והגרסאות למילותיו
ישנם מספר ביצועים מוקלטים בעברית לשיר.

בהקלטה מוקדמת של מרים בן עזרא משנת 1958 מהתקליט *Israeli Songs For Children* (עם נגינה באקורדיון של אלי פלוטניק), הבית הראשון הוא:

בגרסה מוקדמת נוספת של השיר, שהקליטה שרה יערי בשנות ה-50 בליווי רביעיית אנדרה, מילות הבית הראשון הן:

השיר נכלל באלבום "100 שירים ראשונים" (1984) וכן בקלטת הווידאו הנלווית בעלת אותו שם (1992), בביצועו של נתן דטנר (המופיע בקלטת לצד ציפי שביט), וכן באלבום "לקט שירים ראשונים לפעוטות – 44 שירים מהנים לגיל הרך" (1989) מאת עוזי חיטמן ובקלטת הווידאו הנלווית אליו "שירים קטנים" (1990). כמו כן, הופיע השיר בקלטת הווידאו "סבתא בישלה דייסה - 100 שירי משחק ראשונים" (1995).

בשניהם מופיע השיר במילותיו בגרסתן המוכרת והמקובלת יותר כיום:

## שימושים בהקשרים נוספים
"יש לי גלידה" שימש כשיר משחק נפוץ בתור שיר מסירות, שבו קבוצה עומדת במעגל ומוחאת כפיים לקצב השיר. במהלך שירת שלוש השורות הראשונות מסתובב אחד המשתתפים במרכז המעגל ומצביע על העומדים במעגל, עד לבחירת אחד המשתתפים למחול משותף.

כמו כן, בישראל נעימת השיר מקובלת כנעימה המבשרת על בואו של אוטו גלידה.

בשנת 2020 כללה להקת ההיפ הופ שאזאמאט את השורה "קו קו – אהה! גלידה טובה!" בשיר "קוקילידה" מתוך המיני-אלבום "בוא נרגע".

## קישורים חיצוניים
* יש לי גלידה, באתר זמרשת

* עוזי חיטמן – יש לי גלידה, באתר YouTube, בערוץ מיטב שירי הילדים 
* שרה יערי – גלידה שלי (יש לי גלידה) – שירי ילדים, באתר YouTube, בערוץ של חברת התקליטים מקולית 
* שירי אוכל נוסטלגיים, באתר נוסטלגיה אונליין
* יש לי גלידה, באתר אקו"ם
* למידע באתר "מרחב" של הספרייה הלאומית

## הערות שוליים

קטגוריה:שירים בעברית
קטגוריה:שירי ילדים
קטגוריה:שירי משחק
קטגוריה:שירים על מזון ושתייה
קטגוריה:שירים עממיים
נמל התעופה הבינלאומי וורונז'

**נמל התעופה הבינלאומי וורונז' ע"ש פיוטר הראשון** (ברוסית: **Международный аэропорт Воронеж имени Петра Первого**) הוא נמל תעופה השוכן כ-11 ק"מ צפונית מערבית לעיר וורונז', בסמוך לכפר צ'רטוביצי (ברוסית: Чертовицы) שבדרום מערב רוסיה.

## היסטוריה
ב־9 בפברואר 1933 הוקם שדה התעופה האזרחי הראשון בוורונז'. ב-10 ביולי 1933 נפתחה תנועה אווירית רגילה בתוואי מוסקבה-וורונז'-סטלינגרד במטוסי K-5. מאוחר יותר, הצי חידש את R-5, U-2, ואז AIR-6.

בשנים 1930–1940, בגלל מצבו הירוד של המסלול הלא סלול, הוחלט להעביר את בסיס התעופה האזרחית בעיר מהשדה הקיים לשדה תעופה צבאי הממוקם בשוליים הצפוניים של וורונז', באזור רחוב חוסלנוב. שדה תעופה זה הפך לאזרחי לאחר מלחמת העולם השנייה. בשנת 1946 נפתח שם מסוף שדה התעופה הראשון בוורונז'. בנייתו החלה מיד לאחר המלחמה. בתחילה נבנו מבני עץ, ועם העלייה בתעבורה כמה מבני לבנים. בקיץ הגיעו לטרמינל החדש, שבו היו מתקני תקשורת, חדר בקרה, קנטינה ומסעדה, הנוסעים הראשונים. המסלול הלא סלולה של שדה התעופה אירחה את מטוסי ה-An-2, Yak-12, Li-2, Il-12 ו- Il-14.

באפריל 1965, כ-11 ק"מ צפונית לעיר, בנפת רמונסקי, בסמוך לכפר צ'רטוביצי, נבנה נמל התעופה במקומו הנוכחי עם מסלול בטון שנחנך בשנת 1971.

בשנת 1975 הגיעה רשימת היעדים של שקושרו לשדה התעופה ל-72 ערים בברית המועצות, בהן מוסקבה, קייב, מינסק, טביליסי, ריגה, טאלין, טשקנט וקישינב.

בשנת 2008 החל תהליך שיפוץ ומודרניזציה של נמל התעופה. תוכניות שיפוץ כללו החלפת הכיסוי והארכת המסלול ל-2,600 מטר (בשל תוואי השטח הארכה נוספת אינה ניתנת לביצוע), החלפת גדר המערכת והניקוז המים. מערכות, עדכון ציוד איתות אור, שחזור הסינר ומסילות המוניות וכן מתחם נמל התעופה. מאז שנת 2010, לאחר סיום העבודות העיקריות על המסלול, המאפיינים הטכניים שלה מאפשרים לקבל מטוסי בואינג 737 ואיירבוס A320.

בשנת 2016 הושלם שלב השיפוץ הבא בנמל התעופה הבינלאומי וורונז' וכעת התאפשר למקם עד 20 מטוסים בינוניים וארוכי טווח. עד דצמבר הוחלף הציפוי על רחבות המטוסים RD-A ו- RD-V לחלוטין. עכשיו בשדה התעופה משתמשים בכל שלוש רחבות המטוסים. הותקנו תרני תאורה חדשים וציוד איתות אור, מערכת הניקוז והניקוז ורשתות אספקת החשמל שופצו גם כן.

## קישורים חיצוניים

*  

## הערות שוליים

וורונז'
קטגוריה:וורונז'
גארט גרייבס

**גארט ניל גרייבס** (באנגלית: **Garret Neal Graves**; נולד ב-31 בינואר 1972) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת לואיזיאנה. גרייבס, חבר המפלגה הרפובליקנית, ייצג מחוז קונגרס זה בבית הנבחרים בשנים 2015–2025. בתחום מחוז הקונגרס שאותו ייצג רוב שטחה של בירת המדינה, באטון רוז'.

## ביוגרפיה
גארט גרייבס נולד בשלהי ינואר 1972, בנם של ג'ון וסינתיה (לבית סלימאן) גרייבס, זוג אמריקאי ממוצא לבנוני. אביו היה בעל חברת הנדסה. גרייבס למד באוניברסיטת אלבמה, באמריקן יוניברסיטי ובאוניברסיטת לואיזיאנה טק בין השנים 1990–1996.

גרייבס שימש במשך תשע שנים כעוזרו הפרלמנטרי של בילי טאוזין, חבר בית הנבחרים מטעם מחוז הקונגרס השלישי של לואיזיאנה. הוא היה גם עוזר חקיקתי בוועדת האנרגיה והמסחר של בית הנבחרים, שם היה טאוזין יושב הראש של הוועדה. ב-2005 היה לעזר בוועדת המסחר, המדע והתחבורה בסנאט של ארצות הברית, שם היה עוזרו של הסנאטור דייוויד ויטר. הוא היה מנהל המטה של ועדת המשנה לענייני שינויי אקלים והשלכותיהם. בסנאט הוא הוסיף לעבוד עבור ג'ון ברו, בן טיפוחיו של אדווין אדוארדס וקודמו של ויטר בסנאט. הוא שימש כעוזר חקיקתי ראשי בוועדת הסביבה והעבודות הציבוריות של הסנאט.

ב-2008 מונה גרייבס בידי מושל לואיזיאנה בובי ג'ינדאל לניהול רשות ההגנה והשיקום של חופי לואיזיאנה. בתפקיד זה הוא ניהל משא ומתן בשם המדינה עם בריטיש פטרוליום על דליפת הנפט במפרץ מקסיקו. ב-17 בפברואר 2014 התפטר גרייבס מתפקידו.

במרץ 2014 הודיע גרייבס על כוונתו להתמודד לבית הנבחרים של ארצות הברית מטעם מחוז הקונגרס השישי של לואיזיאנה במהלך בחירות 2014. זאת לאחר שנציג המחוז המכהן בבית הנבחרים, ביל קסידי, ניצח את הסנאטורית המודקרטית מרי לנדרו בבחירות לסנאט. בבחירות המקדימות הבלתי-מפלגתיות שנערכו לקראת הבחירות הכלליות, סיים מושל המדינה לשעבר אדווין אדוארדס, איש המפלגה הדמוקרטית, במקום הראשון עם 30 אחוז מקולות הבוחרים ואחריו גרייבס עם 27%. ב-6 בדצמבר 2014 ניצבו אדוארדס וגרייבס זה מול זה בבחירות חוזרות. בבחירות אלה ניצח גרייבס עם 62.4% מקולות הבוחרים ואחריו אדוארדס עם 37.6%.

הוא נבחר מחדש בבחירות 2016 ובבחירות 2018. באפריל 2017 התפרסם גרייבס לאור סכסוך פומבי עם המושל הדמוקרטי ג'ון בל אדוארדס בנוגע להוצאת הסיוע הפדרלי לקרבנות השיטפונות שפקדו את לואיזיאנה ב-2016. גרייבס, שהוזכר כמתמודד פוטנציאלי נגד אדוארדס בבחירות לתפקיד המושל ב-2019, טען שהוא שם פעמיו למען תושבי לואיזיאנה שנפגעו מהשיטפונות ולא בהכנת הקרקע לקראת התמודדות עתידית לתפקיד המושל. בקונגרס ה-116 של ארצות הברית היה החבר הבכיר בוועדת בית הנבחרים של ארצות הברית על משבר האקלים.

## קישורים חיצוניים

* 

* 

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:בוגרי אוניברסיטת אלבמה
קטגוריה:בוגרי אמריקן יוניברסיטי
קטגוריה:בוגרי אוניברסיטת לואיזיאנה טק
קטגוריה:חברי בית הנבחרים של ארצות הברית מלואיזיאנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:נוצרים רומים-קתולים אמריקאים
קטגוריה:אמריקאים שנולדו ב-1972
מורידים את הירח

**מורידים את הירח** הוא סינגל שהוקלט על ידי הזמרים הישראלים שלומי שבת ואליעד נחום. השיר יצא לאור ב-15 במרץ 2020, כסינגל הראשון מתוך אלבומו ה-14 של שלומי שבת, "חברים 3", על ידי חברת התקליטים ארומה מיוזיק.

## רקע וכתיבה
השיר נכתב והולחן על ידי שלומי שבת, אליעד נחום, אבי אוחיון והופק על ידי מתן דרור. השיר הוא בסגנון הפופ.

בסמוך לצאתו כסינגל, עלה השיר לרשת הזרמת המדיה ספוטיפיי.

בלוגר ומבקר המוזיקה יוסי חרסונסקי סקר את השיר בחיוב תוך שהעניק לו ציון של ארבעה כוכבי זהב מתוך חמישה.

## וידאו קליפ
הווידאו קליפ המלא שצולם לשיר, הועלה לערוץ היוטיוב של שלומי שבת ב-15 במרץ 2020, בסמוך לצאת הסינגל. בקליפ ניתן לראות את שבת, נחום וכן את אוחיון באולפן הקלטות.

השיר הועלה בערוץ הרשמי של שלומי שבת ביוטיוב, וכן נעשתה לשיר גרסה רשמית של רמיקס וכן אקוסטית.

נכון לספטמבר 2025 לשיר יש למעלה מ-10 מיליון צפיות ביוטיוב.

## מיקומי שיא

## הערות שוליים

קטגוריה:שירי אליעד נחום
קטגוריה:שירי שלומי שבת
קטגוריה:שירים בעברית
קטגוריה:שירים שנכתבו על ידי אליעד נחום
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:שירים על הירח
קטגוריה:סינגלים שהגיעו למקום הראשון במצעד העברי של מדיה פורסט
רוסלן סורוקין

**רוסלן סרגייביץ' סורוקין** (ברוסית: **Русла́н Серге́евич Соро́кин**; נולד ב-27 בפברואר 1979) הוא מפיק, תסריטאי ובמאי רוסי. ממייסדי חברת ההפקות Sreda.

## ביוגרפיה
רוסלן, יליד הומל, בוגר הפקולטה לפיזיקה של אוניברסיטת הומל, עבד בטלוויזיה הבלארוסית במשך זמן מסוים. בשנת 2003 הופיע בק.ו.ן והחל לצבור פופולריות ברוסיה, שלאחריה קיבל עבודות בטלוויזיה הרוסית ובין השאר עבד כתסריטאי ועורך בערוץ REN TV. בשנת 2007 הוזמן לערוץ הראשון ומונה למפיק המחלקה לפרויקטים מיוחדים, שם הכיר את אלכסנדר צקאלו ויחד הקימו את חברת ההפקות Sreda, שיצרה תוכן עבור הערוץ הראשון ובהמשך עבור ערוצי טלוויזיה אחרים. מאז 2018 השניים יוצרים סדרות רשת עבור אולפני יאנדקס.

## משפחתו
אשתו הקודמת הייתה מריה זיקובה (שחקנית), ממנה יש לו בת, מירה.

## קישורים חיצוניים

* רוסלן סורוקין באתר התוכנית "ההבדל הגדול"
* ועידה מקוונת עם רוסלן סורוקין באתר הערוץ הראשון

קטגוריה:זוכי פרס TEFI
קטגוריה:תסריטאים רוסים
קטגוריה:במאים רוסים
קטגוריה:מפיקי טלוויזיה רוסים
קטגוריה:Sreda
קטגוריה:סגל ערוץ 1 הרוסי
קטגוריה:רוסים שנולדו ב-1979
איוואן סמוחוואלוב

**איוואן מיכאילוביץ' סמוחוואלוב** (ברוסית: **Иван Михайлович Самохвалов**; נולד ב-22 באוקטובר 1982 במוסקבה שבברית המועצות) הוא מפיק רוסי. מאז 2010 משמש סמוחוואלוב כמנכ"ל חברת ההפקות הרוסית Sreda.

## ביוגרפיה
בשנת 2016 הקים את סוכנות ההפקות Sreda, ביחד עם המפיקים אלכסנדר צקאלו ורוסלן סורוקין. מאז 2017 הוא היה שותף בחברת ההפקה ובשנת 2018 הוא פתח את סוכנות ההקרנות Best Case Agency ברוסיה.

## חיים אישיים
בשנים 2009–2014 היה נשוי לפרוזה רוזיובה, שחקנית בהכשרתה. ב-2010 נולד לזוג בן.

## פילמוגרפיה נבחרת

## קישורים חיצוניים

## הערות שוליים

קטגוריה:זוכי פרס TEFI
קטגוריה:זוכי פרס נשר הזהב הרוסי
קטגוריה:Sreda
קטגוריה:מנכ"לים רוסים
קטגוריה:רוסים שנולדו ב-1982
פיניאס ופרב הסרט: קנדיס נגד היקום

**פיניאס ופרב הסרט: קנדיס נגד היקום ** (ידוע גם בשם **פיניאס ופרב הסרט**, באנגלית: **Phineas and Ferb the Movie: Candace Against the Universe**) הוא סרט הנפשה אמריקאי שמבוסס על סדרת הטלוויזיה "פיניאס ופרב" ששודרה בין השנים 2007–2015, שהופץ בדיסני+ ב-28 באוגוסט 2020. זהו הסרט השני באורך מלא שמבוסס על הסדרה, לאחר הסרט "פיניאס ופרב הסרט: המסע אל היקום המקביל" שהופץ לראשונה בשנת 2011.

ב-16 ביוני 2022 הושק שירות הסטרימינג דיסני+ בישראל, וסרט זה בגרסתו המדובבת לעברית נכלל בחלק מתכני הבכורה שלו.

## תקציר העלילה
אירועי הסרט מתרחשים לפני הפרק האחרון של הסדרה. פיניאס ופרב נוסעים ברחבי הגלקסיה כדי להציל את אחותם קנדיס שנחטפה על ידי חייזרים ומצאה אוטופיה בכוכב לכת מרוחק מאחיה הקטנים והמעצבנים.

## מדבבים

הדיבוב העברי בוים על ידי תמי ברק ואפרת ענבל, והופק על ידי עדי וולוצקי באולפני אלרום.

בנוסף השתתפו בדיבוב העברי דדי זהר וקובי ליקורמן. גילן שחף, אלונה אלכסנדר ודדי זהר ביצעו שירים שהתנגנו לאורך הסרט, אשר תורגמו על ידי גיא זיידמן.

## הפקה
ב־11 באפריל 2019, הוכרז כי סרט חדש בשם פיניאס ופרב הסרט: קנדיס נגד היקום יוצג בהקרנה ראשונה בדיסני+ תוך שנה מיום השקתו. מרבית שחקני הסדרה ישובו על תפקידיהם, למעט תומאס סאנגסטר שדיבב בעבר את פרב, ויוחלף על ידי דייוויד ארגו ג'וניור, שדיבב את פרב בסדרה "חוקי המרפי של מיילו". לטענתו של ג'ים ברנשטיין, הסרט אינו קשור לסרט הקולנוע של "פיניאס ופרב" שתוכנן בעבר.

## הפצה
הסרט הופץ לראשונה בדיסני+ ב-28 באוגוסט 2020.

## סרט המשך
בינואר 2026, חברת וולט דיסני אישרה את הפקתו של סרט שלישי בסדרה, אשר מתוכנן לצאת לשירות הסטרימינג דיסני+ ולערוץ דיסני. העלילה תתמקד בשיבוש בזמן שנגרם בעקבות ניסוי של ד"ר דופנשמירץ, המוביל לכך שהוריהם של הגיבורים אינם נפגשים והשניים אינם הופכים לאחים. יוצרי הסדרה המקוריים, דן פוונמיר וג'ף "סוומפי" מארש, יחזרו להוביל את הפרויקט בתפקידי הפקה וכתיבה. צוות המדבבים המקורי של הסדרה צפוי לשוב לתפקידיו, כולל וינסנט מרטלה כפיניאס, דייוויד אריגו ג'וניור כפרב ואשלי טיסדייל כקנדס. ההפקה של הסרט החדש מתוכננת להתחיל במהלך שנת 2026.

## קישורים חיצוניים
* 

* 

## הערות שוליים

קטגוריה:סרטים באנגלית
קטגוריה:דיסני: סרטי הנפשה
קטגוריה:דיסני: סרטים
קטגוריה:דיסני+: סרטים
קטגוריה:פיניאס ופרב
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטי הנפשה מוזיקליים
קטגוריה:סרטי אנימציה על ילדים
קטגוריה:סרטי אנימציה על חיים מחוץ לכדור הארץ
אלכסנדר קוט

**אלכסנדר קונסטנטינוביץ' קוט** (ברוסית: **Алекса́ндр Константи́нович Котт**; נולד ב-22 בפברואר 1973) הוא במאי ותסריטאי רוסי, נוטה לשתף פעולה באופן הדוק עם חברת ההפקות Sreda וביים כמה סדרות מבית החברה.

## פילמוגרפיה נבחרת

## קישורים חיצוניים

* 

## הערות שוליים

קטגוריה:במאי קולנוע רוסים
קטגוריה:מוסקבה: אישים
קטגוריה:Sreda
קטגוריה:רוסים שנולדו ב-1973
בית הכנסת של ויבורג

**בית הכנסת של ויבורג** (בפינית: **Viipurin synagoga**) היה מבנה דתי יהודי בעיר ויבורג, אחד משלושת בתי הכנסת בשטחי הדוכסות הגדולה של פינלנד (יחד עם בית הכנסת של הלסינקי ובית הכנסת של טורקו).

## היסטוריה
עד 1858 נאסרה היהדות בפינלנד על פי צווים משפטיים שוודים שהוחלו על פינלנד. עם זאת, בהדרגה, בפינלנד, הוקמה קהילה יהודית שהתחדשה בעיקר על ידי אנשי הצבא הרוסי. היהודים הראשונים שהגיעו לוויבורג בשנת 1832 היו חיילים קנטוניסטים. 

הרפורמה הצבאית של אלכסנדר השני, שביטלה את הקנטוניזם, אפשרה בשנת 1858 לחיילים יהודים בדימוס להישאר בדוכסות פינלנד על בסיס סעיפים בחקיקה של האימפריה הרוסית, שאפשרו לחיילים רוסים להישאר בפינלנד עם משפחותיהם (ללא קשר לדתם). רשמית, הקהילה היהודית בוויבורג הוקמה בשנת 1879. 

בשנת 1886 הוציא הסנאט הפיני הקיסרי תקנה האוסרת על כניסת יהודים למדינה; שהות זמנית הותרה, אך ללא אפשרות לנישואין ולעסוק במשהו אחר מלבד מכירת לבוש, על בסיס היתר שהייה למשך שישה חודשים, שניתן באישור מיוחד של המושל. בשנת 1888 נערכה הפקודה הראשונה לגירוש יהודים (34 מתוך 52 משפחות יהודיות גורשו מהעיר ויבורג). עם זאת, למרות האיסורים וההגבלות, בשנת 1890 התגוררו בוויבורג 261 יהודים (בעיקר סוחרים קטנים ובעלי מלאכה). 

בשנת 1905 תכנן האדריכל גרהרד סולברג (Gerhard Sohlberg) מבנה אבן לבית כנסת ובית ספר לקהילה היהודית. על מנת להפחית את עלות הבנייה בשנת 1909 החל ויקטור ריהל על בסיס הפרויקט של סולברג בעבודות להקמת מבנה עץ. עד שנת 1910 הושלמה בנייתו של בניין מעץ חד קומתי עם מגדל מוכתר בכיפה. בית הכנסת שכן ברחוב Kalevankatu 31 (כיום רחוב האחד במאי). הבניין נבנה מחדש בשנת 1926, אך בשנת 1939 נשרף ונחרב במהלך מלחמת ברית המועצות-פינלנד ומעולם לא שוקם מחדש. 
## הערות שוליים

ויבורג
ויבורג
קטגוריה:יהדות פינלנד
קטגוריה:ויבורג (רוסיה)
קטגוריה:פינלנד: מבני דת
אלכסנדר קרפילובסקי

**אלכסנדר יורייביץ' קרפילובסקי** (ברוסית: **Алекса́ндр Юрьеви́ч Карпило́вский**; נולד ב-8 במאי 1964) הוא שחקן קולנוע רוסי, במאי קולנוע ותסריטאי. ממפיקי חברת ההפקות Sreda.

## ביוגרפיה
נולד ב-8 במאי 1964.

בשנת 1987 סיים את לימודיו באוניברסיטה הממלכתית לרפואה על שם פירוגוב. הוא עבד כטראומטולוג בבית חולים בעיר מוסקבה. בשנת 1998 סיים את לימודיו באקדמיה הרוסית לאמנויות התיאטרון ולאחר מכן בקורסים גבוהים לתסריטאים ובמאים (בסדנה של אלכסנדר מיטה, אותו השלים בשנת 1999).

## פילמוגרפיה

## פרסים ופרסים
*"מלאך השלג" - פרס TEFI-2008 במועמדות "סרט הטלוויזיה הטוב ביותר", 2007.
*"חלוץ פרטי" - פרס נשיא בלארוס "על הומניזם ורוחניות בקולנוע" של פסטיבל הסרטים הבינלאומי של מינסק "ליסטופד" (מינסק), 2012.
## קישורים חיצוניים
* אלכסנדר קרפילובסקי באתר Kinopoisk

 

קטגוריה:תסריטאים רוסים
קטגוריה:שחקני קולנוע וטלוויזיה רוסים
קטגוריה:במאי קולנוע רוסים
קטגוריה:Sreda
קטגוריה:רוסים שנולדו ב-1964
הלמוט פולקמן

**הלמוט פולקמן** (בגרמנית: **Hellmuth Volkmann**; 28 בפברואר 1889 – 21 באוגוסט 1940) היה גנרל גרמני בלופטוואפה במלחמת העולם השנייה.

## ביוגרפיה
פולקמן נולד ב-28 בפברואר 1889 בדיבנהופן, שהייתה חלק מהקיסרות הגרמנית. בשנת 1908 הוא התגייס לצבא הקיסרות הגרמנית, והצטרף לגדוד ההנדסה ה-14 (באדן). עם פרוץ מלחמת העולם הראשונה הוא הוכשר כטייס, ושירת ביחידות שונות במהלך המלחמה. במהלך המלחמה הוא עוטר על פעולותיו בעיטור צלב הברזל דרגה ראשונה ושנייה.

לאחר המלחמה נשאר פולקמן ברייכסווהר, ומילא בו תפקידי פיקוד ומטה שונים. בשנת 1932 הוא הועלה לדרגת אוברסט, ובשנת 1934 הוא הצטרף ללופטוואפה. ב-1 באוקטובר 1936 הוא הועלה לדרגת גנרל מיור, וב-1 בנובמבר 1937 הוא מונה למפקד לגיון הקונדור במלחמת האזרחים בספרד. ב-1 באפריל 1938 הוא הועלה לדרגת גנרל לויטננט, וב-31 באוקטובר 1938 הוא סיים את תפקידו בספרד. בינואר 1939 הוא הועלה לדרגת גנרל חיל טייסי הקרב, וב-1 באפריל אותה שנה הוא מונה למפקד בית הספר האווירי בברלין.

ב-25 בספטמבר 1939 מונה פולקמן למפקד הדיוויזיה ה-94 והוצבה תחת פיקוד הקורפוס ה-9 במסגרת הארמייה הראשונה בחזית המערבית. במהלך המערכה על צרפת ועל ארצות השפלה לחמה הדיוויזיה כחלק מקורפוסים שונים במסגרת הארמייה השישית, ולאחר מכן נשארה בצרפת כחיל כיבוש.

ב-4 באוגוסט 1940 הוא נפצע קשה בתאונת דרכים וכעבור שבועיים, ב-21 באוגוסט, הוא מת בבית החולים בברלין.

## קישורים חיצוניים

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים במלחמת האזרחים בספרד
קטגוריה:גרמנים שנולדו ב-1889
קטגוריה:גרמנים שנפטרו ב-1940
ריץ' דה קיד

**דימיטרי רוגר** (באנגלית: **Dimitri Roger**; נולד ב-13 ביולי 1992), ידוע בשם הבמה **ריץ' דה קיד** (**Rich the Kid**), הוא ראפר ופזמונאי אמריקאי.

## קריירה
ב-2018 הוציא ריץ' דה קיד את אלבום הבכורה שלו, *The World Is Yours*. האלבום זכה לשבחים רבים מהמבקרים, הגיע למקום ה-2 בבילבורד 200 וזכה במעמד "אלבום פלטינה" מטעם איגוד תעשיית ההקלטות האמריקאי. האלבום כולל בתוכו את הלהיט והסינגל המוביל, "New Freezer" בשיתוף קנדריק לאמאר, שזכה במעמד פלטינה כפולה ולרמיקס מאת הראפר ליל ויין.

ב-2019 הוציא את אלבומו השני, *The World Is Yours 2* אשר מהווה המשך ישיר לאלבומו הקודם. האלבום הגיע למקום השלישי במצעד אלבומי ה-R&B/היפ-הופ.

ב-2020 הוציא את אלבומו השלישי, *Boss Man*. האלבום כולל הופעות אורח של ליל בייבי, דה-בייבי, ניקי מינאז', פוסט מאלון, קוואבו ואמנים נוספים.

## דיסקוגרפיה
### אלבומי אולפן
* 2018: *The World Is Yours*
* 2019: *The World Is Yours 2*
* 2020: *Boss Man*

### מיקסטייפים
* 2013: *Been About the Benjamins*
* 2014: *Feels Good to Be Rich*
* 2014: *Rich Than Famous*
* 2015: *Flexin' On Purpose*
* 2015: *Dabbin' Fever*
* 2016: *Trap Talk*
* 2016: 

## פרסים ומועמדויות

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:פזמונאים אמריקאים
קטגוריה:אמני אינטרסקופ רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1992
וואלה קואלה

**וואלה קואלה** היא סדרת טלוויזיה ישראלית, אשר משודרת בניק ג'וניור החל מ-5 במרץ 2020 ללקוחות yes.

## עלילה
העלילה עוסקת בשישה ילדים מאוד חכמים בצוות קואלה, הפותרים תעלומות סבוכות המתרחשות ברחבי הספארי ברמת גן.

## הדמויות
* אדר בן דוד - עידו
* גילי נמני - שמש
* ליעד פאר - בר
* אלון אלונזו היימן - בן
* גאיה כהן - גוני
* רוני אשד - רז
* אביעד בנטוב - מר ירבוע
* נלי תגר - עננה
* רן אטיאס - גנן

## שידור הסדרה

## פרסים ומועמדויות

קטגוריה:ניק ג'וניור: תוכניות וסדרות
ביעור מחלה

ממוזער|ילד חולה באבעבועות שחורות, מחלה שמוגרה לחלוטין
ברפואה, **ביעור מחלה** (בלועזית: **אֶרָדיקציה**) מתאר מיגור מוחלט של פתוגן מהגוף או מכלל האוכלוסייה.

מחוללי מחלות רבים מושמדים על ידי מערכת החיסון של הגוף, אך חלקם מסוגלים לשרוד במקומות שונים בגוף, כך למשל נגיף ההרפס סימפלקס עלול להיות בגנגליון של שבמערכת העצבים האוטונומית.

חלק מן הפתוגנים ניתנים למיגור על ידי אנטיביוטיקה או טיפולים שונים (למשל כימותרפיה).

בקרב האוכלוסייה הוכרז בשנת 1980 על ידי ארגון הבריאות העולמי על מיגור מחלת האבעבועות השחורות באמצעות מבצע חיסון כלל-עולמי נגד אבעבועות שחורות.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אפידמיולוגיה
נעלי פיפ-טואו

ממוזער|שמאל|נעלי פיפ-טואו
**נעלי פיפ-טואו** (בעברית לעיתים מכונות "נעלי אצבע"; באנגלית: **peep-toe shoe**) הן נעלי נשים, שבהן אצבעות כף הרגל חשופות דרך פתח בקדמת הנעל.

## היסטוריה
נעלי פיפ-טואו היו פופולריות החל משנות ה-40 של המאה ה-20, אבל נעלמו באיטיות בשנות ה-60 של המאה ה-20. הן חזרו לפופולריות בשנות ה-70 של המאה ה-20, אך יצאו מהאופנה שוב במהלך שנות ה-90 של המאה ה-20.

הנעליים חזרו להיות פופולריות עם כניסתם לאופנה של הכפכפים.

## קישורים חיצוניים

## הערות שוליים

פיפ-טואו
קטגוריה:אופנה במדינות המערב במאה ה-20
קטגוריה:אופנה במדינות המערב במאה ה-21
הפארק הלאומי מערות ריו קמוי

**הפארק הלאומי מערות ריו קמוי** (בספרדית: **Parque Nacional de las Cavernas del Río Camuy**, באנגלית: **Camuy River Cave Park**) הוא מערכת של מערות תת-קרקעיות המצויה בצפון-מערב האי פוארטו ריקו שבים הקריבי.
## גאוגרפיה
המערכת היא חלק מרשת גדולה יותר של מערות ונתיבי מים תת-קרקעיים מאבן גיר, שנחצבו על ידי ריו קמוי, הנהר התת-קרקעי השלישי בגודלו בעולם. עדויות ארכאולוגיות מראות כי האינדיאנים מבני הטאינו, יושביו המקוריים של האי פוארטו ריקו, הגיעו אל המערות לפי מאות שנים. בשנת 1958 הן נתגלו מחדש ובהמשך תועדו במסגרת הספר Discovery at The Río Camuy, שיצא לאור בשנת 1973. עד כה מופו במערכת 220 מערות באורך כולל של 16 קילומטר ובהן 17 פתחים. על פי הערכה של מומחים שונים כוללת המערכת כולה כאלף מערות. רק חלק קטן ממכלול המערות שמופו נפתח לציבור.

פארק המערות נפתח בשנת 1987. שטח הפארק במערות וסביבן הוא 1,085 דונם. מוצעים בו סיורי יום ולילה במקצת המערות. שעריו נסגרים לאחר כניסת המספר המקסימלי המותר של 1,500 מבקרים.

המערה המרכזית שבה נערכים ביקורים היא מערת קלרה, שאורכה 212 מטר וגובהה 65 מטר. ניתן לראות בה סטלקטיטים, סטלגמיטים ואלפי עטלפים מ-13 סוגים. במערות חיים גם מאות סוגים של חרקים, עכבישים וצפרדעים.

ליד הערים קמוי, אטילו ולארס שבקרבת הפארק מצויה מערה פתוחה - סומידרו טרס פואבלוס (Sumidero Tres Pueblos). רוחבה הוא 195 מטר ובתחתיתה, בעומק של 120 מטר, ניתן לראות ממרפסות תצפית את זרימתו של נהר קמוי.

הפארק מהווה אחד מאתרי התיירות המרכזיים בפוארטו ריקו. בשנת 2009 ביקרו בו 150,000 איש. הוא מנוהל על ידי חברת הפארקים הלאומיים של פוארטו ריקו.

## קישורים חיצוניים

* 
* הפארק, באתר Puerto Rico Day Trips
* דף אינטרנט אודות הפארק
* מידע על מערת קלרה

קטגוריה:ארצות הברית: מערות
קטגוריה:ארצות הברית: פארקים לאומיים
קטגוריה:פוארטו ריקו: גאוגרפיה
הלגיון השני איטליקה

**הלגיון השני איטליקה** (בלטינית: **Legio II Italica**) היה לגיון רומאי, אשר הוקם בידי הקיסר מרקוס אורליוס בשנת 165 ושרד עד המאה החמישית. בהמשך נוסף ללגיון השם "פיה פילדיס" אשר משמעותו הוא "האדוק והנאמן".

## היסטוריה
הלגיון הוקם בשנת 165 או 166 בידי הקיסר מרקוס אורליוס, יחד עם הלגיון השלישי איטליקה. הקמת שני הלגיונות נעשתה כחלק מהרחבה הכרחית של הצבא הרומי לנוכח העובדה שמרקוס אורליוס ניהל באותה עת מלחמה בשבטי המרקומנים על הדנובה בזמן שעמיתו לשלטון לוקיוס ורוס לחם ב. ייתכן ששני הלגיונות החדשים נקראו "איטליקה" כמחווה ל הוותיק אשר הפגין תעוזה במהלך מלחמותיו הקודמות של מרקוס אורליוס כנגד המרקומנים. כדי לסמל את נאמנותו של הלגיון החדש לשני השליטים גם יחד, הוחלט שסמלו יהיה האחים התאומים רמוס ורומולוס מייסדי רומא, כאשר הם יונקים מהזאבה. זמן קצר לאחר הקמתו קיבל הלגיון את התואר "פיה" אשר משמעו: "הנאמן". התואר אושר שבע פעמים בידי שבעה קיסרים שונים.

מגויסי הלגיון הגיעו מאיטליה עצמה ומנוריקום. הם הוצבו על הדנובה כהגנה מפני המרקומנים. סביר להניח שהלגיון היה חלק מכח המשימה של הקיסר לעתיד פרטינקס (אשר כלל גם את הלגיון הראשון אדיוטריקס ואת הלגיון השלישי איטליקה) אשר לחם במרקומנים בשנת 175 ברייטה ונוריקום. כמו כן ידוע שחיילים מהלגיון השתתפו בבניית חומות העיר סלונה (ספליט המודרנית). הלגיון הועבר בין מספר בסיסים לאורך הדנובה, ורק בשנת 180 הוצב בבסיס קבע בלוריאקום. הלגיון צידד בקיסר ספטימיוס סוורוס במהלך מלחמת האזרחים שהעלתה אותו לשלטון, ולפיכך העניק לו הקיסר את התואר "פילדיס" אשר משמעו: "האדוק". ישנה מחלוקת בשאלה מתי ועל מה הוענק ללגיון התואר. יש הסוברים שהוא הוענק לו בתחילת המלחמה כאשר סוורוס צעד לרומא כנגד דידיוס יוליאנוס והלגיון אבטח עבורו את נוריקום. אחרים סבורים שהוא זכה בתואר מאוחר יותר כאשר סוורוס נאבק בקלאודיוס אלבינוס. למרות שהאוכלוסייה בנוריקום אהדה את אלבינוס, הלגיון נותר נאמן לסוורוס. סביר להניח שהלגיון סייע לסוורוס גם במלחמותיו כנגד הפרתים.

תחת שלטונו של מקסימינוס, לקח הלגיון חלק במלחמות כנגד הדאקים ובהמשך כנגד הוויזיגותים. תחת שלטונו של גליאנוס לחם הלגיון כנגד פוסטומוס שליט האימפריה הגאלית. הקיסר דיוקלטיאנוס פיצל את הלגיון לשלושה חלקים. החלק הראשון נותר בנוריקום בעוד חלק אחד הוצב בלנטיה (לינץ) וחלק נוסף באיוביאקום (שטשטנאו). הקיסר קונסטנטינוס העביר יחידות מהלגיון לדיוויטיה. יחידות אלו הפכו לתקופה קצרה ללגיון עצמאי בשם "**הלגיון השני איטליקה דיוויטינסום**", ולקחו חלק חשוב בניצחונו של קונסטנטינוס על מקסנטיוס. לא ידוע אם לאחר מכן היחידות הללו המשיכו להתקיים כלגיון עצמאי או שהתאחדו עם שאר הלגיון. ב עדיין נמצאו יחידות הלגיון בבסיסיהן גורלו של הלגיון לאחר מכן אינו ידוע.

## קישורים חיצוניים

* הלגיון השני איטליקה, באתר livius.org 
* הלגיון השני איטליקה, באתר Imperiumromanum.com 
* הלגיון השני איטליקה, באתר roemische-legion 

## הערות שוליים

שני איטליקה
You've Got a Friend in Me

"**You've Got a Friend in Me**" (בעברית: "**אני חבר שלך**") הוא שיר פופ וקאנטרי המשמש כשיר הנושא של הסרט "צעצוע של סיפור" משנת 1995. השיר הולחן ונכתב על ידי רנדי ניומן. השיר בוצע באנגלית על ידי רנדי ניומן ולייל לובט ובעברית על ידי דני בסן ומומי לוי.

בשנת 1996 הועמד השיר לפרס גלובוס הזהב בקטגוריית השיר המקורי הטוב ביותר ולפרס אוסקר לשיר המקורי הטוב ביותר, אך הפסיד בשניהם לשיר "Colors of the Wind" מהסרט "פוקהונטס".

השיר קיבל את תואר הזהב בארצות הברית.

## בסרטי "[[צעצוע של סיפור (זיכיון)|צעצוע של סיפור]]"
השיר מתנגן במהלך כותרות הפתיחה של הסרטים "צעצוע של סיפור", "צעצוע של סיפור 3" ו"צעצוע של סיפור 4", ונותן ביטוי למעמדם של וודי ושל אנדי (בסרט הראשון) ושל כל צעצועיו של אנדי (בסרטים השלישי והרביעי). בסרט השלישי נעשה בו גם שימוש לאפקט אירוני ודרמטי, כאשר כותרות הפתיחה מציגות פלשבק לסרט הראשון והשיר מתעמעם לפתע בשורה "As the years go by, Our friendship will never die" ("הזמן עובר מהר, אך ידידים נישאר") טרם המעבר לזמן הווה, שבו צעצועיו הנותרים של אנדי ארוזים וכבר אינם בשימוש בהיותו בן 17. בסרט הרביעי מתנגן השיר ברצף הפתיחה המציג את אנדי כשהוא משחק עם וודי ומוסר אותו לבוני בבגרותו, ואת בוני כשהיא משחקת בו אך מתחילה לנטוש אותו עד מהרה.

בשני סרטי ההמשך מאזינות הדמויות לשיר כחלק מהסיפור, בגרסאות כיסוי בסגנונות שונים בכותרות הסיום: בסוף "צעצוע של סיפור 2" מתחילה דמותו של ויזי לשיר אותו לשאר הצעצועים; במהלך כותרות הסיום של "צעצוע של סיפור 3" מבצעים באז שנות-אור וג'סי ריקוד פסדובלה לגרסה בספרדית, שאותה ג'סי משמיעה כדי לשכנע את באז לרקוד.

השימוש הבולט ביותר בשיר נעשה במערכה השלישית של סרט השני, ובה פרק של "Woody's Roundup" ("וודי הכוכב", תוכנית הבובות הפיקטיבית משנות ה-50 שעליה הוא מבוסס) מציג את בובתו של וודי מבצע את השיר בפני הצופים הצעירים, כאשר ילד קטן מגיע ומחבק את הבובה. וודי שבחדר רואה את המתרחש על המסך ומבין לפתע שבהיותו צעצוע, משימתו להיות שם עבור הילד. על פי יקום הסרטים, השיר ככל הנראה נכתב עבור "וודי הכוכב".

השיר בגרסת "וודי הכוכב" בוצע על ידי טום הנקס בליווי גיטרה; הגרסה של ויזי בוצעה על ידי רוברט גאולט (הגם שג'ו ראנפט דיבב את הדמות), והגרסה הספרדית מהסרט השלישי בוצעה על ידי הלהקה Gipsy Kings.

## דירוגים ברשימות

## ראו גם
* צעצוע של סיפור
* צעצוע של סיפור 2
* צעצוע של סיפור 3
* צעצוע של סיפור 4
* צעצוע של סיפור 5
* צעצוע של סיפור (זיכיון)

## קישורים חיצוניים

* ביצוע שיר הפתיחה בעברית מהסרט הראשון, באתר יוטיוב
* ביצוע השיר המלא מכותרות הסיום בעברית מהסרט הראשון, באתר יוטיוב

## הערות שוליים

קטגוריה:שירי 1995
קטגוריה:צעצוע של סיפור
קטגוריה:שירי דיסני
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על חברות
קטגוריה:בלדות משנות ה-1990
קטגוריה:סינגלים בהוצאת וולט דיסני רקורדס
נקע של מפרק גליל-מסרק

**נקע של מפרק גליל-מסרק** (באנגלית: **Metatarsophalangeal joint sprain**) הוא מקרה של פגיעה ברקמת החיבור בין כף הרגל לאחת מאצבעות כף הרגל. במקרה שהפגיעה היא בחיבור כף הרגל עם הבוהן הפגיעה מכונה "בוהן דשא (turf toe)".

## הפציעה
הפציעה נפוצה בעיקר אצל ספורטאים המשחקים על מגרש המכוסה בדשא מלאכותי, והיא נפוצה ביותר אצל שחקני פוטבול.

לעיתים קרובות הפגיעה מתרחשת כאשר מישהו או משהו נופל על גב כף הרגל בזמן שהברך וקצות אצבעות הרגליים נוגעות בקרקע. הבוהן נעה בצורה לא טבעית, וכך המפרק נפגע. בנוסף, נעלי ספורט עם סוליות גמישות מאוד בשילוב סוליות ש"תופסות את הדשא" עלולות לגרום לפגיעה בבוהן, אך הפציעה יכולה להתרחש גם על אצבעות הרגליים הקטנות יותר.

אף על פי שהפציעה נפוצה בעיקר בקרב שחקני פוטבול, היא נפוצה גם אצל שחקני כדורגל, כדורסל, כדורעף, רוגבי וטאקוונדו. זו הסיבה המרכזית לכך שרוב הספורטאים מעדיפים לשחק על משטח דשא טבעי, מכיוון שהוא רך יותר.

## טיפול
הפציעה יכולה להיות מתישה עבור ספורטאים מענפי ספורט רבים הזקוקים להאיץ, לשנות כיוון במהירות או לקפוץ. השימוש באצבעות הרגליים אינו אפשרי בתהליך הריפוי. מכיוון שבהונות הרגליים הכרחיות לדחיפה נכונה בעת האצה, יש לצמצם כמעט את כל הפעולות האתלטיות הללו.

נעילת נעל עם סוליה קשיחה ומדרס יעזרו למזער את הנזק למפרק. מומלץ להשתמש בתרופות אנטי דלקתיות ובפיזיותרפיה.

זמן ההחלמה הוא בין שבועיים לחודש, אך המצב עלול להחמיר באם הפגיעה לא מטופלת.

## קישורים חיצוניים
* 

## הערות שוליים

קטגוריה:בעיות רפואיות בכף הרגל
Supa Dupa Fly

**Supa Dupa Fly** הוא אלבום הבכורה של הראפרית האמריקאית מיסי אליוט. האלבום יצא לאור ב-15 ביולי 1997, על ידי חברת התקליטים אטלנטיק רקורדס.

## רקע והפקה
כל שירי האלבום הופקו והוקלטו על ידי טימבלנד בשנת 1996, בתוך כשבועיים בלבד. האלבום נתמך על ידי ארבעה סינגלים, ביניהם "" שהגיע למקום ה-4 במצעד שירי ה-R&B\היפ הופ וזכה להצלחה רבה.

## דירוגים

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1997
קטגוריה:אלבומי מיסי אליוט
קטגוריה:אלבומים באנגלית
קטגוריה:אלבומים שהופקו על ידי טימבלנד
קטגוריה:אלבומי חברת אטלנטיק רקורדס
קטגוריה:אלבומי חברת אלקטרה רקורדס